title: https://wikisource.org/wiki/%D8%A2%D9%82%D9%8A%D9%86%D8%AC%D9%89
article: آقينجى
  |آقينجى
  
  
  محرری: يحيى كمال
  بيك آتلى آقينلرده چوجوقلر كبى شندك ؛
  بيك آتلى او كون ديو كبى بر اردويى يندك !
  آق طولغه لى بكلربكى هايقيردى : ايلرله !
  بر ياز كونى كچدك طونه دن قافله لرله ...
  شيمشك كبى بر سمته آتيلدق يدى قولدن ،
  شيمشك كبى تورك آتلرينك كچديكى يولدن .
  بر كون دولو ديزكين بوشانان آتلريمزله ،
  يردن يدى قات عرشه قانادلاندق او حيزله ...
  جنتده بو كون كللر آچمش كورورزده ،
  حالا او قيزيل خاطره تيترهر كوزمزده ! ..
  بيك آتلى آقينلرده چوجوقلر كبى شندك ؛
  بيك آتلى او كون ديو كبى بر اردويى يندك ! .
  يحيى كمال
  Türkçe: tr:Akıncı